

ประกาศเทศบาลตำบลโพน

เรื่อง หลักเกณฑ์การพิจารณาเลื่อนขั้นเงินเดือน

อาศัยอำนาจตามพระราชบัญญัติเทศบาล พ.ศ. 2496 (รวมแก้ไขเพิ่มเติม (ฉบับที่ 14) พ.ศ. 2562) มาตรา 48 เตรส (1) ประกอบกับประกาศคณะกรรมการพนักงานเทศบาลจังหวัดกาฬสินธุ์ เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล ลงวันที่ 18 พฤศจิกายน 2545 หมวด 11 ข้อ 224 และข้อ 230 (7) จึงประกาศกำหนดหลักเกณฑ์การพิจารณาการเลื่อนขั้นเงินเดือนของพนักงานเทศบาลตำบลโพน ดังนี้

1. ผู้มีสิทธิได้รับการพิจารณาเลื่อนขั้นเงินเดือน 1 ขั้น ต้องเป็นผู้มีคุณสมบัติตามหลักเกณฑ์การได้รับการพิจารณาเลื่อนขั้นเงินเดือน 1 ขั้น ตามประกาศคณะกรรมการพนักงานเทศบาลจังหวัดกาฬสินธุ์ ข้อ 231 และต้องมีคุณสมบัติ ดังนี้

(1) การประเมินผลการปฏิบัติงานอยู่ในระดับดีเด่น (90-100%)

(2) ในครึ่งปีที่แล้วมา ต้องมีวันลาป่วย ลากิจ รวมกันไม่เกิน 15 วันทำการ

(3) ในครึ่งปีที่แล้วมา ต้องมาทำงานสาย ไม่เกิน 10 ครั้ง

2. ผู้มีสิทธิได้รับการพิจารณาเลื่อนขั้นเงินเดือน 0.5 ขั้น ต้องเป็นผู้มีคุณสมบัติตามหลักเกณฑ์การได้รับการพิจารณาเลื่อนขั้นเงินเดือน 0.5 ขั้น ตามประกาศคณะกรรมการพนักงานเทศบาลจังหวัดกาฬสินธุ์ ข้อ 230 และต้องมีคุณสมบัติ ดังนี้

(1) การประเมินผลการปฏิบัติงานอยู่ในระดับดี (60-89%)

(2) ในครึ่งปีที่แล้วมา ต้องมีวันลาป่วย ลากิจ รวมกันไม่เกิน 23 วันทำการ

(3) ในครึ่งปีที่แล้วมา ต้องมาทำงานสาย ไม่เกิน 20 ครั้ง

3. ผู้ไม่มีสิทธิได้รับการพิจารณาเลื่อนขั้นเงินเดือน ต้องเป็นผู้มีคุณสมบัติ ดังนี้

(1) ขาดราชการโดยไม่มีเหตุอันควร

(2) การประเมินผลการปฏิบัติงานอยู่ในระดับปรับปรุง (ต่ำกว่า 60%)

(3) ในครึ่งปีที่แล้วมา มีวันลาป่วย ลากิจ รวมกันเกิน 23 วันทำการ

(4) ในครึ่งปีที่แล้วมา มาทำงานสาย เกิน 20 ครั้ง

(5) ในครึ่งปีที่แล้วมา ถูกลงโทษทางวินัยหนักกว่าภาคทัณฑ์

(6) ในครึ่งปีที่แล้วมา มีเวลาปฏิบัติราชการน้อยกว่า 4 เดือน

อนึ่งการลาป่วยและลากิจต้องดำเนินการให้เป็นไปตามประกาศคณะกรรมการพนักงานเทศบาลจังหวัดกาฬสินธุ์ หมวดที่ 14 ส่วนที่ 6 การลาโดยต้องมีใบลาเป็นเอกสารหลักฐานประกอบการลาทุกครั้ง หากไม่มีถือว่าเป็นการขาดราชการและเพื่อเป็นการป้องกันมิให้ผู้อยู่ใต้บังคับบัญชากระทำผิดวินัย อาศัยความตามประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับวินัยและการรักษาวินัยและการดำเนินการทางวินัย ข้อ 20 จึงกำหนดให้ผู้ขาดราชการโดยไม่มีเหตุอันควรหรือผู้มาสายเกิน 20 ครั้ง/ครึ่งปี หรือผู้ลากิจลาป่วยเกิน 23 วัน/ครึ่งปี หรือผู้มีเหตุอันเชื่อได้ว่าจงใจละทิ้งหรือทอดทิ้งหน้าที่ราชการต้องถูกดำเนินการทางวินัยตามข้อ 13 ตามประกาศคณะกรรมการกลางพนักงานเทศบาล ดังกล่าวข้างต้น

-2-

ประกาศ ณ วันที่ 1 เมษายน พ.ศ. ๒๕62

**ลงชื่อ........................................**  (นางณฐอร การถัก)

ปลัดเทศบาล ปฏิบัติหน้าที่

นายกเทศมนตรีตำบลโพน